pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มท.3 ลุยโคราช-ขอนแก่น ตรวจเยี่ยมด่านคัดกรองโควิด-19 ให้กำลังใจเจ้าหน้าที่ผู้ปฏิบัติงาน พร้อมกำชับการปฏิบัติหน้าที่
วันพฤหัสบดีที่ 16 เมษายน 2563
มท.3 ลุยโคราช-ขอนแก่น ตรวจเยี่ยมด่านคัดกรองโควิด-19 ให้กําลังใจเจ้าหน้าที่ผู้ปฏิบัติงาน พร้อมกําชับการปฏิบัติหน้าที่
มท.3 ลุยโคราช-ขอนแก่น ตรวจเยี่ยมด่านคัดกรองโควิด-19 ให้กําลังใจเจ้าหน้าที่ผู้ปฏิบัติงาน พร้อมกําชับการปฏิบัติหน้าที่
วันนี้ (16 เม.ย. 2563) เวลา 10.00 น. ดร.ทรงศักดิ์ ทองศรี รัฐมนตรีช่วยว่าการกระทรวงมหาดไทย (มท.3) ลงพื้นที่ตรวจเยี่ยมด่านตรวจคัดกรองโควิด-19 อําเภอปากช่อง จังหวัดนครราชสีมา พร้อมมอบสิ่งของที่จําเป็นในการปฏิบัติหน้าที่ให้แก่เจ้าหน้าที่ อาทิ เจลแอลกอฮอล์ สเปรย์แอลกอฮอล์ หน้ากากอนามัย และน้ําดื่มบรรจุขวด โดยมี ว่าที่ร้อยตรี อภินันท์ เผือกผ่อง รองผู้ว่าราชการจังหวัดนครราชสีมา พร้อมด้วยข้าราชการ บุคลากรทางการแพทย์ กํานัน ผู้ใหญ่บ้าน องค์กรปกครองส่วนท้องถิ่น เจ้าหน้าที่การประปาส่วนภูมิภาค และเจ้าหน้าที่ผู้มีส่วนเกี่ยวข้อง ให้การต้อนรับ
โดย ดร.ทรงศักดิ์ ทองศรี ได้กําชับการปฏิบัติหน้าที่ ให้เป็นไปตามประกาศสถานการณ์ฉุกเฉิน และมาตรการของทางรัฐบาล การสร้างความรู้ ความเข้าใจแก่ประชาชนผู้ใช้ทางสัญจร ให้คําแนะนําควรรู้ควรปฏิบัติ โดยเน้นย้ําใช้กลไกท้องที่ ท้องถิ่น ในการดําเนินงาน พร้อมให้กําลังใจเจ้าหน้าที่ที่ปฏิบัติหน้าที่ได้อย่างเข้มแข็ง เสียสละความสุขส่วนตัว เพื่อส่วนรวมภายใต้สถานการณ์การแพร่ระบาดของโรคติดต่อ และหวังว่าจะกลับเข้าสู่สถานการณ์ปกติโดยเร็ว
จากนั้น ในเวลา 12.30 น. ดร.ทรงศักดิ์ ทองศรี และคณะ ลงพื้นที่ตรวจเยี่ยมด่านตรวจควบคุมการแพร่ระบาดโรคโควิด- 19 บริเวณถนนมิตรภาพ ขาเข้า อําเภอพล จังหวัดขอนแก่น โดยมี ดร.สมศักดิ์ จังตระกุล ผู้ว่าราชการจังหวัดขอนแก่น และคณะให้การต้อนรับและรายงานสรุปข้อมูลการดําเนินการควบคุมการแพร่ระบาดโรคโควิด-19 ในพื้นที่จังหวัดขอนแก่น
โอกาสนี้ ดร.ทรงศักดิ์ ทองศรี ได้กล่าวชื่นชมในการปฏิบัติหน้าที่ของบุคลากรในพื้นที่จังหวัดขอนแก่น ที่ได้ดําเนินการคัดกรอง สุขภาพประชาชน เพื่อป้องกันการแพร่ระบาดของเชื้อได้เป็นอย่างดี ซึ่งต้องอาศัยความร่วมมือของพี่น้องประชาชนทุกภาคส่วน ภายใต้การบูรณาการการทํางานร่วมกันระหว่างภาครัฐ ภาคเอกชน ภาคประชาชน และบุคลากรทางการแพทย์และสาธารณสุข รวมทั้งต้องอาศัยความร่วมมือของพี่น้องประชาชนทุกภาคส่วน เพื่อสื่อสารทําความเข้าใจ ซึ่งกันและกันในการดําเนินการของภาครัฐ เพื่อเป็นการป้องกันไม่ให้เกิดการแพร่ระบาดของเชื้อโรคโควิด-19 และขอให้พี่น้องประชาชนได้ติดตามข้อมูลข่าวสารจากการแถลงข่าวจากภาครัฐเป็นสําคัญเกี่ยวกับการช่วยเหลือเยียวยาประชาชนในทุกภาคส่วน เพื่อความเข้าใจที่ถูกต้องตรงกัน
ดร.ทรงศักดิ์ ทองศรี เน้นย้ําว่า รัฐบาลมีความห่วงใยในปัญหาของพี่น้องประชาชนและได้ดําเนินการแก้ปัญหาในด้านต่าง ๆ รวมถึงปัญหาด้านเศรษฐกิจ ภายใต้หลักการ “เราไม่ทิ้งกัน” รวมทั้งได้กําชับ เจ้าหน้าที่ให้ปฏิบัติงานอย่างเคร่งครัดรัดกุม เพื่อให้การแพร่ระบาดของโรคลดน้อยลงให้มากที่สุด ภายใต้หลักเกณฑ์ ข้อกําหนดในภาพรวมทั่วประเทศ ภายใต้ พ.ร.ก.ฉุกเฉิน และตามบริบทของพื้นที่แต่ละจังหวัดเพื่อเป็นหลักในการดําเนินการ ให้บรรลุผลโดยมีผู้ว่าราชการจังหวัดแต่ละจังหวัด เป็นหลักในการแก้ปัญหาในแต่ละพื้นที่
#ก้าวไปด้วยกัน
#ไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมการประชุมบอร์ดดีอี ครั้งที่ 3/2561
วันพฤหัสบดีที่ 12 กรกฎาคม 2561
รมว.ดิจิทัลฯ ร่วมการประชุมบอร์ดดีอี ครั้งที่ 3/2561
รมว.ดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุมคณะกรรมการดิจิทัลเพื่อเศรษฐกิจและสังคมแห่งชาติ (บอร์ดดีอี) ครั้งที่ 3/2561 โดยมี พลอากาศเอก ประจิน จั่นตอง รองนายกรัฐมนตรี เป็นประธาน ซึ่งที่ประชุมได้มีการพิจารณาเรื่องที่สําคัญๆ อาทิ การผลักดันร่างพระราชบัญญัติสภาดิจิทัลเพื่อเศรษฐกิจและสังคมแห่งประเทศไทย พ.ศ. .... และมอบหมายให้สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) นําเสนอต่อคณะรัฐมนตรีพิจารณา รวมถึงแนวทางการเตรียมโครงสร้างพื้นฐานด้านดิจิทัลเพื่อขับเคลื่อนเทคโนโลยี 5G รวมทั้งการร่วมใช้โครงสร้างพื้นฐานโทรคมนาคม (Infrastructure Sharing) โดยมอบหมายให้กระทรวงดิจิทัลฯ ร่วมกับ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และหน่วยงานที่เกี่ยวข้อง ดําเนินการตามแผนงานด้านโครงสร้างพื้นฐานด้านดิจิทัล เพื่อขับเคลื่อน 5G ตลอดจนมาตรการการสร้างและพัฒนากําลังคนภาครัฐเชิงกลยุทธ์เพื่อนําไปสู่ Digital Thailandที่ได้รับความเห็นชอบจากคณะกรรมการข้าราชการพลเรือน (ก.พ.) มาใช้สนับสนุนการพัฒนากําลังคนภาครัฐให้พร้อมเข้าสู่ยุคเศรษฐกิจและสังคมดิจิทัล ตามยุทธศาสตร์ที่ 4 และยุทธศาสตร์ที่ 5 ของแผนพัฒนาดิจิทัลเพื่อเศรษฐกิจและสังคม ระยะ 20 ปี (พ.ศ. 2560 – 2579) ตามลําดับ และเห็นควรให้สํานักงาน ก.พ. นําเสนอคณะรัฐมนตรีพิจารณาเพื่อให้ส่วนราชการ หน่วยงานของรัฐ และหน่วยงานที่เกี่ยวข้อง ได้ใช้เป็นกรอบการดําเนินงานต่อไป เมื่อวันที่ 12 กรกฎาคม 2561 ณ ห้องประชุม ชั้น 9 กระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ 80 พรรษา ถนนแจ้งวัฒนะ เขตหลักสี่ กรุงเทพฯ
********************************************
รัฐบาลไทย-ข่าวทำเนียบรัฐบาล-นายกฯ กำชับเจ้าหน้าที่ดูแลสวัสดิภาพ และความปลอดภัย ของผู้ประสบภัยน้ำท่วมเป็นอันดับแรก
วันเสาร์ที่ 10 พฤศจิกายน 2561
นายกฯ กําชับเจ้าหน้าที่ดูแลสวัสดิภาพ และความปลอดภัย ของผู้ประสบภัยน้ําท่วมเป็นอันดับแรก
นายกฯ กําชับเจ้าหน้าที่ดูแลสวัสดิภาพและความปลอดภัยของผู้ประสบภัยน้ําท่วมเป็นอันดับแรก
วันที่ 10 พฤศจิกายน 2561 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ติดตามและได้รับรายงานสถานการณ์น้ําท่วมภาคใต้ โดยเฉพาะที่ อ. บางสะพาน จ.ประจวบคีรีขันธ์ จากหน่วยงานที่เกี่ยวข้องอย่างต่อเนื่อง
โดยได้กําชับให้เจ้าหน้าที่เน้นปฏิบัติการที่มุ่งดูแล สวัสดิภาพและความปลอดภัยของประชาชนเป็นอันดับแรก เช่น การอพยพไปอยู่ในสถานที่ที่เหมาะสม การเคลื่อนย้ายผู้ป่วยจากโรงพยาบาลที่อยู่ในพื้นที่เสี่ยง พร้อมทั้งจัดอาหาร น้ําดื่ม ยารักษาโรค และสิ่งของที่จําเป็นให้เพียงพอต่อการดํารงชีพ
ทั้งนี้ นายกรัฐมนตรีพอใจที่ทุกหน่วยงานได้วางแผนและเร่งระดมสรรพกําลังไปช่วยเหลือประชาชนอย่างเต็มที่ ทั้งการขนย้ายสิ่งของขึ้นที่สูงและจัดเรือเข้าพื้นที่โดยกําลังพลจากหน่วยทหาร การช่วยเหลือผู้ประสบภัยที่ติดอยู่ในบ้านโดยเจ้าหน้าที่ฝ่ายปกครอง การจัดหาเครื่องอุปโภคบริโภคโดยเจ้าหน้าที่ป้องกันและบรรเทาสาธารณภัย และการเคลื่อนย้ายผู้ป่วยไปยังโรงพยาบาลใกล้เคียงโดย บุคลากรทางการแพทย์และสาธารณสุข
"นายกฯ ให้ความสําคัญกับการดูแลผู้ป่วยทั้งในโรงพยาบาล และผู้ป่วยติดเตียงตามบ้านพักอาศัยเป็นพิเศษ เนื่องจากบางคนไม่สามารถดูแลตัวเองได้ รวมถึงผู้ป่วยที่ต้องรับการล้างไต ผู้ที่ต้องได้รับยาต่อเนื่อง หญิงตั้งครรภ์ และเด็กเล็ก จึงสั่งการให้กระทรวงสาธารณสุขออกสํารวจข้อมูลผู้ป่วย เพื่อให้ได้รับยาและดูแลอย่างใกล้ชิด"
รัฐบาลไทย-ข่าวทำเนียบรัฐบาล-นายกรัฐมนตรี สั่งสืบข้อเท็จโครงการศูนย์การค้าเซ็นทรัล วิลเลจ ให้ความเป็นธรรมทุกฝ่าย
วันอังคารที่ 27 สิงหาคม 2562
นายกรัฐมนตรี สั่งสืบข้อเท็จโครงการศูนย์การค้าเซ็นทรัล วิลเลจ ให้ความเป็นธรรมทุกฝ่าย
นายกรัฐมนตรี สั่งสืบข้อเท็จโครงการศูนย์การค้าเซ็นทรัล วิลเลจ ให้ความเป็นธรรมทุกฝ่าย ยืนยันไม่ได้เอื้อประโยชน์ให้กับใคร
วันนี้ (2 สิงหาคม 2562) เวลา 13.30 น. ณ บริเวณห้องโถงชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีโครงการศูนย์การค้าเซ็นทรัล วิลเลจ ลักชูรี่เอาท์เล็ต ของบริษัท เซ็นทรัลพัฒนา จํากัด (มหาชน) หรือซีพีเอ็น ซึ่งตั้งอยู่ใกล้กับสนามบินสุวรรณภูมิ(ทสภ.)ว่า ได้สั่งการในที่ประชุมคณะรัฐมนตรีไปแล้ว โดยมอบหมายให้กระทรวงคมนาคม กระทรวงมหาดไทย ไปพิจารณาตรวจสอบปัญหา ให้เกิดความเป็นธรรมกับทุกฝ่าย ทุกเรื่องมีความเกี่ยวข้องกัน การอนุมัติต่าง ๆ เป็นเรื่องของท้องถิ่น ซึ่งต้องไปตรวจสอบอีกครั้งว่าถูกต้องหรือไม่ ขณะนี้ได้มอบหมายให้บริษัท ท่าอากาศยานไทย จํากัด (มหาชน) (ทอท.) ทําหนังสือไปยังสํานักงานการบินพลเรือนแห่งประเทศไทย (กพท.) ตรวจสอบข้อเท็จจริงว่ามีผลกระทบอะไรหรือไม่ กระทรวงมหาดไทยก็จะไปตรวจสอบว่า อยู่ในพื้นที่สีเขียวหรือไม่ และมีการอนุญาตถูกต้องไหม ทั้งนี้ ให้เร่งรัดผลการตรวจสอบจากหน่วยงานที่เกี่ยวข้องทุกฝ่าย เพื่อหารือผลกระทบต่างๆ ร่วมกัน อะไรผิดก็ต้องแก้ไข หากเอกชนทําถูกต้องรัฐบาลก็ต้องอนุญาต โดยทุกฝ่ายต้องได้รับความเป็นธรรม และยืนยันไม่ได้เอื้อประโยชน์ให้กับใคร
--------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- คกก.สหภาพมิตซูบิชิ เข้าพบ อธิบดีกสร. ร่วมสร้างระบบทวิภาคีนายจ้างลูกจ้าง
วันพฤหัสบดีที่ 15 สิงหาคม 2562
คกก.สหภาพมิตซูบิชิ เข้าพบ อธิบดีกสร. ร่วมสร้างระบบทวิภาคีนายจ้างลูกจ้าง
อธิบดีกรมสวัสดิการและคุ้มครองแรงงาน ให้การต้อนรับคณะกรรมการบริหารสหภาพแรงงานรถยนต์มิตซูบิชิ แห่งประเทศไทย ชุดใหม่ เข้าหารือแนวทางการดําเนินงานเพื่อสานประโยชน์ร่วมกัน  ของนายจ้างลูกจ้างตามระบบทวิภาคี
วันที่ 15 สิงหาคม 2562 นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) ให้การต้อนรับคณะกรรมการบริหารสหภาพแรงงานรถยนต์มิตซูบิชิ แห่งประเทศไทย ชุดใหม่ จํานวน 15 คน เข้าพบเพื่อแนะนําองค์กรและหารือแนวทางในการเรียนรู้และพัฒนาการสร้างความเจริญรุ่งเรือง รวมถึง การประสานผลประโยชน์ร่วมกันระหว่างนายจ้างและลูกจ้าง ณ ห้องประชุมกรมสวัสดิการและคุ้มครองแรงงาน ชั้น 8 กระทรวงแรงงาน โดยกล่าวถึงการหารือกับคณะกรรมการสหภาพฯ ว่าในการดําเนินงานของสหภาพแรงงานควรให้ความสําคัญในเรื่องระบบทวิภาคี โดยมุ่งเน้นความร่วมมือกันระหว่างนายจ้าง ลูกจ้าง และจะต้องร่วมหารือกับฝ่ายบริหารอย่างต่อเนื่อง นอกจากนี้ ได้ขอให้เตรียมความพร้อมกรณีที่จะมีการเปลี่ยนกระบวนการผลิตเข้าสู่การใช้ปัญญาประดิษฐ์ หรือ AI มากยิ่งขึ้น โดยต้องพัฒนาสมาชิกของสหภาพแรงงานให้มีความรู้ และสามารถรู้เท่าทันเทคโนโลยีได้มากยิ่งขึ้น
นายวิวัฒน์ กล่าวต่อไปว่า กสร. รู้สึกยินดีที่คณะกรรมการบริหารสหภาพแรงงานรถยนต์มิตซูบิชิ แห่งประเทศไทย ได้ให้ความสําคัญกับการสร้างระบบแรงงานสัมพันธ์ที่ดี และพร้อมที่จะพัฒนาต่อไป อย่างไม่หยุดยั้ง ทั้งนี้ กสร. ยินดีที่จะให้คําแนะนํา และประสานความร่วมมืออย่างเต็มที่เพื่อให้การดําเนินงานของสหภาพแรงงานฯ เป็นไปอย่างราบรื่นและเกิดความสมานฉันท์ระหว่างนายจ้างลูกจ้างต่อไป
รัฐบาลไทย-ข่าวทำเนียบรัฐบาล-มท.1 ให้การต้อนรับคณะกรรมาธิการการแก้ไขปัญหาความยากจนและลดความเหลื่อมล้ำ วุฒิสภา และร่วมหารือการจัดทำแหล่งน้ำขนาดเล็กและแก้ปัญหาความยากจน เพื่อสร้างประโยชน์แก่ประชาชนอย่างยั่งยืน
วันศุกร์ที่ 19 มิถุนายน 2563
มท.1 ให้การต้อนรับคณะกรรมาธิการการแก้ไขปัญหาความยากจนและลดความเหลื่อมล้ํา วุฒิสภา และร่วมหารือการจัดทําแหล่งน้ําขนาดเล็กและแก้ปัญหาความยากจน เพื่อสร้างประโยชน์แก่ประชาชนอย่างยั่งยืน
มท.1 ให้การต้อนรับคณะกรรมาธิการการแก้ไขปัญหาความยากจนและลดความเหลื่อมล้ํา วุฒิสภา และร่วมหารือการจัดทําแหล่งน้ําขนาดเล็กและแก้ปัญหาความยากจน เพื่อสร้างประโยชน์แก่ประชาชนอย่างยั่งยืน
มท.1 ให้การต้อนรับคณะกรรมาธิการการแก้ไขปัญหาความยากจนและลดความเหลื่อมล้ํา วุฒิสภา และร่วมหารือการจัดทําแหล่งน้ําขนาดเล็กและแก้ปัญหาความยากจน เพื่อสร้างประโยชน์แก่ประชาชนอย่างยั่งยืน
.
วันนี้ (19 มิ.ย. 2563) เวลา 10:00 น. ที่ห้องประชุมราชสีห์ ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับนายสังศิต พิริยะรังสรรค์ ประธานคณะกรรมาธิการการแก้ไขปัญหาความยากจนและลดความเหลื่อมล้ํา วุฒิสภา พร้อมด้วยคณะกรรมาธิการการแก้ไขปัญหาความยากจนและลดความเหลื่อมล้ํา วุฒิสภา ในโอกาสเข้าหารือและแลกเปลี่ยนความคิดเห็นกับกระทรวงมหาดไทยเกี่ยวกับการจัดทําแหล่งน้ําขนาดเล็กเพื่อบรรเทาและแก้ไขปัญหาภาวะภัยแล้งและอุทกภัย การแก้ไขปัญหาความยากจนและลดความเหลื่อมล้ํา โดยมี นายพรพจน์ เพ็ญพาส รองปลัดกระทรวงมหาดไทย นายธนาคม จงจิระ อธิบดีกรมการปกครอง พร้อมด้วยผู้แทนกรมการพัฒนาชุมชน กรมโยธาธิการและผังเมือง กรมส่งเสริมการปกครองท้องถิ่น และการประปาส่วนภูมิภาค ร่วมให้การต้อนรับและแลกเปลี่ยนความคิดเห็น
นายสังศิต พิริยะรังสรรค์ กล่าวว่า ขอขอบคุณกระทรวงมหาดไทยที่ได้ดําเนินการขับเคลื่อนการแก้ไขปัญหาภัยแล้ง ลดความเหลื่อมล้ํา และความยากจนมาอย่างต่อเนื่อง ซึ่งการแก้ไขปัญหาเหล่านี้ ต้องอาศัยหลายหน่วยงาน หลายทฤษฎี หลายหลักคิดในการบูรณาการเพื่อแก้ไขปัญหา ซึ่งในวันนี้ คณะกรรมาธิการการแก้ไขปัญหาความยากจนและลดความเหลื่อมล้ํา วุฒิสภา ได้นําข้อมูลที่ได้จากการศึกษาติดตามการแก้ไขปัญหาดังกล่าว เพื่อนําเสนอและแลกเปลี่ยนกับกระทรวงมหาดไทย
จากการหารือในครั้งนี้ คณะกรรมาธิการการแก้ไขปัญหาความยากจนและลดความเหลื่อมล้ํา วุฒิสภา ได้นําเสนอแนวทางและแลกเปลี่ยนความคิดเห็น อาทิ การจัดทําแหล่งน้ําขนาดเล็ก การจัดทําฐานข้อมูลการใช้น้ํา/ผังน้ํา การขับเคลื่อนกลไกระดับพื้นที่ การแก้ไขปัญหาความยากจน ที่ดินทํากิน การแก้ไขปัญหาหนี้สิน การทําป่าต้นน้ํา และการแก้ไขปัญหาความยากจนในพื้นที่จังหวัดชายแดนภาคใต้ด้วยแนวคิดการตลาดนําการเมือง เป็นต้น
พลเอก อนุพงษ์ เผ่าจินดา กล่าวว่า กระทรวงมหาดไทย ขอขอบคุณคณะกรรมาธิการการแก้ปัญหาความยากจนและลดความเหลื่อมล้ํา วุฒิสภา ที่ได้ให้ข้อคิดเห็นและคําแนะนํา ซึ่งที่ผ่านมา กระทรวงมหาดไทยให้ความสําคัญในการขับเคลื่อนการแก้ไขปัญหาการบริหารจัดการน้ํา การลดความเหลื่อมล้ํา การแก้ไขปัญหาความยากจน และการแก้ไขปัญหาจังหวัดชายแดนภาคใต้ โดยใช้กลไกในระดับพื้นที่ ทั้งผู้ว่าราชการจังหวัด นายอําเภอ ส่วนราชการในพื้นที่ และองค์กรปกครองส่วนท้องถิ่น อย่างเข้มข้นต่อเนื่อง และจะได้รับข้อคิดเห็น ข้อเสนอแนะ และแนวทางของคณะกรรมาธิการการแก้ไขปัญหาความยากจนและลดความเหลื่อมล้ํา วุฒิสภา ทั้งเรื่องทฤษฎีแหล่งน้ําขนาดเล็ก การจัดทําผังน้ําชุมชน และเรื่องอื่น ๆ ที่เกี่ยวข้อง เพื่อให้หน่วยงานในสังกัดพิจารณาดําเนินการตามอํานาจหน้าที่ เพื่อให้เกิดประโยชน์กับพี่น้องประชาชนอย่างยั่งยืน
รัฐบาลไทย-ข่าวทำเนียบรัฐบาล-เตือนภัย รับจ้างลงทะเบียน หักหัวคิว ขอให้ประชาชนพึงระวังและอย่าหลงเชื่อ [กระทรวงการคลัง]
วันเสาร์ที่ 28 มีนาคม 2563
เตือนภัย รับจ้างลงทะเบียน หักหัวคิว ขอให้ประชาชนพึงระวังและอย่าหลงเชื่อ [กระทรวงการคลัง]
เตือนภัย รับจ้างลงทะเบียน หักหัวคิว ขอให้ประชาชนพึงระวังและอย่าหลงเชื่อ ผู้มีพฤติกรรมดังกล่าว ขอให้หยุด โทษหนัก จําคุกไม่เกิน 3 ปี หรือปรับไม่เกิน 6 หมื่นบาท หรือทั้งจําทั้งปรับ
เตือนภัย รับจ้างลงทะเบียน หักหัวคิว ขอให้ประชาชนพึงระวังและอย่าหลงเชื่อ ผู้มีพฤติกรรมดังกล่าว ขอให้หยุด โทษหนัก จําคุกไม่เกิน 3 ปี หรือปรับไม่เกิน 6 หมื่นบาท หรือทั้งจําทั้งปรับ
ตามที่กระทรวงการคลัง ให้แรงงาน ลูกจ้าง ผู้ได้รับผลกระทบจากเชื้อไวรัสโควิด-19 ได้ลงทะเบียนออนไลน์เพื่อรับเงินเยียวยาสนับสนุน 5,000 บาท ต่อเนื่อง 3 เดือน นั้น
ปรากฎว่า มีบุคคลบางกลุ่มฉวยโอกาส! รับลงทะเบียน แล้วหักหัวคิว โดยประกาศผ่านทางเพจฟซบุ๊ก ทางโซเชียล นับเป็นปัญหาที่อาจเกิดขึ้น จากการใช้ช่องว่างมาหารายได้ ที่น่ากังวล คือ การนําข้อมูลสําคัญอย่าง เช่น เลขบัตรประจําตัวประชาชน เลขด้านหลังบัตร อีเมล และหมายเลขโทรศัพท์ เพื่อแลกกับการลงทะเบียนให้ โดยข้อมูลสําคัญไปทําธุรกรรมอื่นๆ ทําให้เกิดความเสียหายในอนาคตได้
ล่าสุด !! นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ได้รับรายงานเกี่ยวกับการเริ่มมีพฤติกรรมแสวงหาประโยชน์โดยมิชอบจากมาตรการเยียวยา 5,000 บาท (3 เดือน) โดยกลุ่มมิจฉาชีพที่ฉวยโอกาสในช่วงวิกฤติเอารัดเอาเปรียบผู้ได้รับความเดือดร้อนจากไวรัส Covid-19 หรือ โควิด-19 ผ่านวิธีการต่างๆ เช่น การหักหัวคิวหรือการหลอกลวงประชาชน เป็นต้น
ขอตักเตือนไปยังกลุ่มผู้มีพฤติกรรมดังกล่าว ขอให้หยุดการกระทําทันที เนื่องจากในขณะนี้หน่วยงานรัฐที่เกี่ยวข้องมีการตรวจสอบอย่างเข้มงวด และพร้อมจะดําเนินการตามกฎหมายทันที ซึ่งการกระทําดังกล่าวเป็นความผิดฐานฉ้อโกง ตามประมวลกฎหมายอาญา ต้องระวางโทษจําคุกไม่เกิน 3 ปี หรือปรับไม่เกิน 6 หมื่นบาท หรือทั้งจําทั้งปรับ
ทั้งนี้ ขอให้ประชาชนช่วยกันสอดส่อง หากพบข้อเสนออื่นใดที่เกี่ยวข้องกับมาตรการเยียวยา 5,000 บาท (3 เดือน) ซึ่งไม่ได้มาจากรัฐบาลหรือหน่วยงานที่เกี่ยวข้อง ขอให้พึงระวังและอย่าหลงเชื่อโดยง่ายและขอเน้นย้ําว่า มาตรการเยียวยา 5,000 บาท (3 เดือน) เปิดรับลงทะเบียนผ่านทาง www.เราไม่ทิ้งกัน.comเริ่มตั้งแต่วันเสาร์ที่ 28 มีนาคม 2563 เวลา 18.00 น. เป็นต้นไป
รัฐบาลไทย-ข่าวทำเนียบรัฐบาล-ร่างพระราชกฤษฎีกาออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่..) พ.ศ. ....  (การขยายเวลาการลดอัตราภาษีมูลค่าเพิ่ม)
วันอังคารที่ 15 สิงหาคม 2560
ร่างพระราชกฤษฎีกาออกตามความในประมวลรัษฎากรว่าด้วยการลดอัตราภาษีมูลค่าเพิ่ม (ฉบับที่..) พ.ศ. ....  (การขยายเวลาการลดอัตราภาษีมูลค่าเพิ่ม)
ในการประชุม ครม.เมื่อวันที่ 15 ส.ค.2560 ครม.ได้มีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. ....   (การขยายเวลาการลดอัตราภาษีมูลค่าเพิ่ม) ตามที่กระทรวงการคลังเสนอ
ในการประชุมคณะรัฐมนตรีเมื่อวันที่ 15 สิงหาคม 2560 คณะรัฐมนตรีได้มีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. .... (การขยายเวลาการลดอัตราภาษีมูลค่าเพิ่ม) ตามที่กระทรวงการคลังเสนอ โดยให้ยังคงจัดเก็บภาษีมูลค่าเพิ่มในอัตราร้อยละ 6.3 (ไม่รวมภาษีท้องถิ่น) หรือร้อยละ 7 (รวมภาษีท้องถิ่น) สําหรับการขายสินค้า การให้บริการ หรือการนําเข้าทุกกรณี ซึ่งความรับผิดในการเสียภาษีมูลค่าเพิ่มเกิดขึ้น ตั้งแต่วันที่ 1 ตุลาคม พ.ศ. 2560 ถึงวันที่ 30 กันยายน พ.ศ. 2561
ทั้งนี้ กระทรวงการคลังได้มีการขยายเวลาการลดอัตราภาษีมูลค่าเพิ่มจากอัตราร้อยละ 9 (ไม่รวมภาษีท้องถิ่น) หรือร้อยละ 10 (รวมภาษีท้องถิ่น) เหลืออัตราร้อยละ 6.3 (ไม่รวมภาษีท้องถิ่น) หรือร้อยละ 7 (รวมภาษีท้องถิ่น) เป็นระยะเวลา 1 ปี ตั้งแต่วันที่ 1 ตุลาคม พ.ศ. 2559 ถึงวันที่ 30 กันยายน พ.ศ. 2560 ตามคําสั่งหัวหน้าคณะรักษาความสงบแห่งชาติที่ 65/2559 เรื่อง การลดอัตราภาษีมูลค่าเพิ่ม ลงวันที่ 1 พฤศจิกายน พ.ศ. 2559 โดยกําหนดเวลาการลดอัตราภาษีมูลค่าเพิ่มดังกล่าวใกล้จะสิ้นสุดลง กระทรวงการคลังจึงได้เสนอคณะรัฐมนตรี เพื่อให้ความเห็นชอบร่างพระราชกฤษฎีกาออกตามความในประมวลรัษฎากร ว่าด้วยการลดอัตราภาษีมูลค่าเพิ่ม (ฉบับที่..) พ.ศ. .... กําหนดให้มีการขยายเวลาการลดอัตราภาษีมูลค่าเพิ่ม โดยให้ยังคงจัดเก็บภาษีมูลค่าเพิ่มในอัตราร้อยละ 6.3 (ไม่รวมภาษีท้องถิ่น) หรือร้อยละ 7 (รวมภาษีท้องถิ่น) ต่อไปอีกเป็นระยะเวลา 1 ปี ตั้งแต่วันที่ 1 ตุลาคม พ.ศ. 2560 ถึงวันที่ 30 กันยายน พ.ศ. 2561 เพื่อกระตุ้นกลไกทางเศรษฐกิจ และช่วยลดภาระค่าครองชีพของประชาชนให้สามารถมีกําลังซื้อในการจับจ่ายสินค้าเพื่อการอุปโภคบริโภคเพิ่มขึ้น รวมทั้งสร้างความเชื่อมั่นในการประกอบธุรกิจให้กับภาคเอกชน และการลงทุนในโครงสร้างพื้นฐาน ด้านคมนาคมขนาดใหญ่สามารถดําเนินการไปได้อย่างต่อเนื่อง อันจะทําให้การบริโภคและการลงทุนของประเทศมีการขยายตัวอย่างต่อเนื่องและมั่นคงต่อไป
ศูนย์สารนิเทศสรรพากร (RD Intelligence Center)
โทร. 1161
รัฐบาลไทย-ข่าวทำเนียบรัฐบาล-รมช.ลักษณ์ เชิญชวนบริโภคกุ้ง ภายในงาน “เทศกาลกินกุ้งสมุทรสาคร ครั้งที่ 1”
วันศุกร์ที่ 15 มิถุนายน 2561
รมช.ลักษณ์ เชิญชวนบริโภคกุ้ง ภายในงาน “เทศกาลกินกุ้งสมุทรสาคร ครั้งที่ 1”
รมช.ลักษณ์ เชิญชวนบริโภคกุ้ง ภายในงาน “เทศกาลกินกุ้งสมุทรสาคร ครั้งที่ 1” เพื่อส่งเสริมการแก้ไขปัญหาสถานการณ์ราคากุ้งขาวแวนนาไม
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังพิธีเปิดงาน “เทศกาลกินกุ้งสมุทรสาคร ครั้งที่ 1” ที่จัดขึ้นระหว่างวันที่ 15 - 17 มิถุนายน 2561 เวลา 09.00 - 20.00 น. ณ ตลาดทะเลไทย ต.ท่าจีน อ.เมือง จ.สมุทรสงคราม ว่า จากสถานการณ์ปัจจุบันที่เกษตรกรผู้เพาะเลี้ยงกุ้งของประเทศไทย ได้รับผลกระทบจากราคากุ้งขาวแวนนาไมปรับตัวลดลงทั่วประเทศไทย เนื่องจากได้รับผลกระทบจากผลผลิตกุ้งโลกมีจํานวนเพิ่มสูงขึ้นอย่างมาก จนเกิดภาวะสินค้ากุ้งล้นตลาด ซึ่งกุ้งขาวแวนนาไมถือเป็นสินค้าเกษตรที่สําคัญของจังหวัดสมุทรสาคร โดยมีมูลค่าทางเศรษฐกิจเป็นอันดับ 1 ของสินค้าภาคการเกษตร จังหวัดสมุทรสาครและหอการค้าจังหวัดสมุทรสาคร จึงได้ร่วมกันจัดงาน “เทศกาลกินกุ้งสมุทรสาคร ครั้งที่ 1”เพื่อส่งเสริมการแก้ไขปัญหาสถานการณ์ราคากุ้งขาวแวนนาไม ซึ่งที่ผ่านมา รัฐบาลได้มีนโยบายในการแก้ไขปัญหาดังกล่าวอย่างเร่งด่วน โดยมอบหมายให้กรมประมง กระทรวงเกษตรและสหกรณ์ และกรมการค้าภายใน กระทรวงพาณิชย์ ร่วมกันหาแนวทางในการดําเนินการดังกล่าว ซึ่งได้จัดทํา “โครงการประชารัฐรักษาเสถียรภาพราคากุ้งขาวแวนนาไม ปี 2561” เพื่อช่วยเหลือเกษตรกรผู้เพาะเลี้ยงกุ้ง โดยซื้อกุ้งขาวแวนนาไมจากเกษตรกรในราคานําตลาด และรณรงค์การบริโภคกุ้งขาวแวนนาไมภายในประเทศให้เป็นที่แพร่หลายยิ่งขึ้น เพื่อพยุงไม่ให้สถานการณ์ราคากุ้งขาวแวนนาไมลดลงอย่างต่อเนื่อง
อย่างไรก็ตาม การจัดงานดังกล่าว เป็นการดึงเอาศักยภาพของพื้นที่สมุทรสาครและพื้นที่จังหวัดใกล้เคียง ในการเป็นแหล่งผลิตอาหารทะเลอย่างเป็นรูปธรรม ซึ่งจะสามารถพัฒนาให้เป็นพื้นที่ศูนย์กลางการผลิตและจําหน่ายสินค้าประมงที่ได้มาตรฐานสากล นอกจากนี้ ยังเป็นการส่งเสริมการท่องเที่ยว กระตุ้นให้มีการใช้จ่าย ถือเป็นการสนับสนุนนโยบายของรัฐบาลอีกทางหนึ่ง อีกทั้งยังเป็นการกระตุ้นการบริโภคกุ้งภายในประเทศ ทําให้เกษตรกรมีกําลังใจในการเพาะเลี้ยงกุ้งต่อไป
"ขอเชิญชวนประชาชนชาวจังหวัดสมุทรสาคร และประชาชนในพื้นที่ใกล้เคียง รวมถึงนักท่องเที่ยวทุกท่าน ได้มาลองชิมกุ้งขาวแวนนาไม ซึ่งจะเป็นการสนับสนุนเกษตรกรผู้เพาะเลี้ยงกุ้งในพื้นที่ให้มีการจําหน่ายกุ้งขาวแวนนาไมเพิ่มมากขึ้น และขอให้ช่วยกันประชาสัมพันธ์งานดังกล่าวให้แพร่หลาย เพื่อช่วยเหลือเกษตรกรผู้เพาะเลี้ยงกุ้งแวนนาไมให้ได้มากที่สุด อีกทั้งจะเป็นการกระตุ้นการบริโภคกุ้งขาวแวนนาไมให้แพร่หลายมากยิ่งขึ้นด้วย" นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ รับฟังปัญหาผู้ค้าแผงลอยขอให้มีการผ่อนผันเพิ่มอีก 26 จุด
วันจันทร์ที่ 1 มิถุนายน 2563
รมต.นร. นายเทวัญ ฯ รับฟังปัญหาผู้ค้าแผงลอยขอให้มีการผ่อนผันเพิ่มอีก 26 จุด
รมต.นร. นายเทวัญ ฯ รับฟังปัญหาผู้ค้าแผงลอยขอให้มีการผ่อนผันเพิ่มอีก 26 จุด
วันนี้ (1 มิ.ย. 63) เวลา 09.00 น.  ณ ห้องประชุม 2503 ชั้น 5 ตึกบัญชาการ 2 ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี เปิดเผยภายหลังการรับฟังข้อเสนอปัญหาที่ตัวแทนกลุ่มก้าวหน้าค้าสลากและเครือข่ายแผงลอยได้รับผลกระทบจากการขยายเวลา พ.ร.ก. ฉุกเฉิน สรุปสาระสําคัญ ดังนี้
รัฐมนตรีประจําสํานักนายกรัฐมนตรีเปิดเผยว่า จากสถานการณ์ไวรัสโควิค-19 ในประเทศไทย ส่งผลให้ประชาชนที่มีอาชีพขายสลากกินแบ่งรัฐบาลได้รับผลกระทบจากมาตรการป้องกันการแพร่ระบาดของโรคติดเชื้อไวรัสโคโรนา 2019 รวมถึงการออก พ.ร.ก.ฉุกเฉิน ทําให้ผู้ค้าประสบปัญหาในเรื่องสถานที่ขายหรือการเช่าพื้นที่ที่มีราคาแพง ซึ่งวันนี้ ได้มีการหารือกันและความพยามยามติดต่อพื้นที่ขายต่าง ๆ ทั้งตลาด ปั๊มน้ํามันและห้างสรรพสินค้า เพื่อบรรเทาความเดือดร้อนแก่ผู้จําหน่ายสลากกินแบ่งรัฐบาลรายย่อยได้มีพื้นที่ขาย กรณีกลุ่มเครือข่ายค่าแผงลอยร้องเรียนให้กรุงเทพมหานครผ่อนผันเพิ่มอีก 26 จุด ซึ่งปัจจุบัน กทม. ได้ผ่อนผันเพียง 3 จุด ทําให้ผู้ค้าแผงลอยได้รับความเดือดร้อน โดยผู้ค้าแผงลอยยืนยันว่า ได้ปฏิบัติตามข้อระเบียบของกทม. แล้ว และผู้ค้าแผงลอยต้องการมีส่วนร่วมในการเป็นคณะกรรมการติดตามเรื่องประชาพิจารณ์ ด้วย  นอกจากนี้ ในที่ประชุมยังได้หารือกรณีผู้ค้าตลาดบางแคอาจจะถูกให้ย้ายไปอยู่ที่เพชรเกษม 69 ซึ่งห่างออกจากที่เดิม 10 กิโลเมตร โดยประมาณ ซึ่งกทม. ชี้แจงถึงเหตุผลความจําเป็นด้านการจราจร ความสะอาดหรืออาจนําพื้นที่แผงลอยเป็นเซ้งต่อ ส่วนการเปิดแผงลอยบริเวณไหนอย่างไร จะมีการทําประชาพิจารณ์เพื่อให้ประชาชนที่อาศัยอยู่บริเวณนั้นมีส่วนร่วมด้วย กรณีผู้ค้าตลาดบางแคนั้น กทม.ได้รับแจ้งจากตํารวจนครบาลว่า พบปัญหาการจราจรจากกรณีมีแผงลอยจํานวนมากอยู่บริเวณใกล้กับสถานีรถไฟฟ้าบางแค มีรถส่งของจอดอยู่ริมถนน ทําให้จราจรติดขัด
โอกาสนี้ รัฐมนตรีประจําสํานักนายกรัฐมนตรีได้กล่าวว่า นายกรัฐมนตรีรับทราบความเดือดร้อนของประชาชนและได้มอบหมายให้ตนมาเป็นประธานในการประชุมทั้งในส่วนของผู้ค้าสลากและผู้ค้าแผงลอยในครั้งนี้ เบื้องต้นได้เสนอแนวทางให้เทศกิจพิจาณานําผู้ค้าแผงลอยเข้ามามีส่วนร่วมในการทําประชาพิจารณ์ โดยอาจเป็นกรรมการหรือเป็นผู้สังเกตการณ์ สําหรับการพิจารณาจุดเปิด/ปิดจุดผ่อนผันนั้น ขอให้กทม.แจ้งให้ผู้ค้าทราบด้วย ซึ่งจะนําผลการหารือวันนี้ กราบเรียนต่อนายกรัฐมนตรี เพื่อหารือแนวทางแก้ไขต่อไป
**********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 พฤษภาคม 2563 [กระทรวงสาธารณสุข]
วันเสาร์ที่ 9 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่9 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.78 ของผู้ป่วยทั้งหมด (กลับบ้าน 3 ราย รวมกลับบ้านสะสม 2,787 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 161 ราย หรือคิดเป็นร้อยละ 5.36 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 4 รายมีผู้เสียชีวิต 1 ราย รวมผู้เสียชีวิต 56 ราย ทําให้มีผู้ป่วยสะสมทั้งสิ้น 3,004 ราย
ผู้ติดเชื้อรายใหม่วันนี้ แบ่งเป็น เป็นผู้ที่มีประวัติสัมผัสกับผู้ป่วยยืนยันรายก่อนหน้านี้ 1 ราย, เป็นผู้ที่เดินทางไปในสถานที่ชุมชน 1 ราย และพบจากการค้นหาเชิงรุก (Active Case Finding) ที่ จ.ยะลา 2 รายผู้เสียชีวิต เป็นชายไทย อายุ 68 ปี เข้ารักษาเป็นผู้ป่วยนอกที่โรงพยาบาล ในกรุงเทพฯ ด้วยอาการไข้ปวดกล้ามเนื้อ หายใจลําบาก เก็บตัวอย่างส่งตรวจทางห้องปฏิบัติการพบเชื้อ จากนั้นเข้ารักษาที่โรงพยาบาลอีกแห่ง ใส่ท่อช่วยหายใจตั้งแต่แรกรับ มีการใช้เครื่องหัวใจปอดเทียม (ECMO) พบภาวะแทรกซ้อน เสียชีวิตวันที่ 9 พฤษภาคม 2563 (เป็นผู้เสียชีวิตรายที่ 56)
จากรายงานผู้ป่วยวันนี้ ยังคงพบผู้ติดเชื้อในกลุ่มผู้สัมผัส และจากการค้นหาเชิงรุกอยู่ ถึงแม้ว่าสถานการณ์ภาพรวมผู้ติดเชื้อในประเทศจะดีขึ้น แต่ขอให้ประชาชนประมาท มาตรการเว้นระยะห่าง สวมหน้ากากอนามัย/หน้ากากผ้า ล้างมือบ่อยๆ กินร้อน ช้อนส่วนตัว ยังต้องทําอย่างต่อเนื่องให้เป็นนิสัย เพื่อสร้างมาตรฐานชีวิตวิถีใหม่ให้ปลอดภัยจากโรคติดต่อ
สําหรับจังหวัดที่ไม่มีรายงานผู้ป่วยต่อเนื่อง 28 วัน มี 44 จังหวัด ได้แก่ เพชรบุรี กาญจนบุรี จันทบุรี นครนายก ประจวบคีรีขันธ์ ระยอง ราชบุรี ลพบุรี สมุทรสงคราม สระแก้ว สระบุรี ฉะเชิงเทรา เชียงใหม่ เชียงราย เพชรบูรณ์ แพร่ แม่ฮ่องสอน ตาก พิษณุโลก ลําปาง ลําพูน สุโขทัย อุตรดิตถ์ อุทัยธานี นครสวรรค์ พะเยา กาฬสินธุ์ ชัยภูมิ บุรีรัมย์ มหาสารคาม มุกดาหาร ยโสธร ร้อยเอ็ด ศรีสะเกษ สกลนคร สุรินทร์ หนองคาย หนองบัวลาภู อํานาจเจริญ อุดรธานี อุบลราชธานี ตรัง สุราษฎร์ธานี และ พัทลุง